open-index/open-wikipedia-markdown huggingface dataset:
Ինդեր Կումար

**Ինդեր Կումար Սարաֆ** (, ), հնդիկ դերասան։

## Կենսագրություն
Ինդեր Կումարը ծնվել է Ջայպուրում և մեծացել Կալկաթայում։ Ֆիլմում առաջնելույթել է 1996 թվականին՝ «Masoom» ֆիլմում կատարելով գլխավոր դերը։ Դրանից հետո դերասանը ճանաչվեց որպես խոստումնալից տաղանդ, բայց հետագա ֆիլմերը, որոնցում նա առաջատար դեր խաղաց, տապալվեցին վարձույթում։ Առավել հաջողված էին այն ֆիլմերը, որոնցում նա հանդես էր եկել երկրորդ պլանի դերերում, մասնավորապես, «Khiladiyon Ka Khiladi»՝ Ակշայ Կումարի և Ռեքհայի հետ, «Ինչպես չսիրահարվել» (2000), «Վերադարձ դեպի անցյալ» (2002), «Հատկապես վտանգավոր» (2009)՝ Սալման Խանի մասնակցությամբ։ Ինդերը հայտնի է նաև «Kyunki Saas Bhi Kabhi Bahu Thi» հեռուստասերիալում Միհիր Վիրանիի դերակատարմամբ։

Նրա գործուենությունն անկում է ապրել 2000-ականների սկզբին, երբ «Maseeha» մարտաֆիլմի նկարահանումների ժամանակ (2002), փորձելով ինքնուրույն կատարել հնարքը, ընկել է թռչող ուղղաթիռից և վնասել ողնաշարը։ Այդ դժբախտ պատահարի արդյունքում նաև շուրջ երեք տարի գամված է եղել անկողնում։ Կազդուրվելուց հետո նկարահանվել է բենգալական «Ghatak» ֆիլմում, որի թողարկումը հետաձգվել է։ Արդյունքում նրա առաջին թողարկված բենգալական ֆիլմը` «Agnipath»-ն էր (2006)։ Ինդերը բացասական դեր է խաղացել նաև բռնցքամարտի մասին «Aryan: Unbreakable» սպորտային դրամայում։ Կինոյում նրա վերջին աշխատանքներն էին «Phati Padi Hai Yaar» և «Who Is The First Wife Of My Father» ֆիլմերը։

## Անձնական կյանք
Դերասանը ռոմանտիկ հարաբերություններ է ունեցել դերասանուհի Իշա Կոպիկարի հետ, որի հետ նկարահանվել է «Ek Tha Dil Ek Thi Dhadkan» (1998) ֆիլմում և որից պարբերաբար հեռանում և միանում էր հետագա տասներկու տարվա ընթացքում։ Հերթական տարաձայնության ժամանակ՝ 2003 թվականին, ամուսնացավ Սոնալ Քարիայի հետ։ Սակայն հինգ ամիս հետո ամուսնությունը լուծարվեց, չնայած որ այդ ժամանակ Սոնալը հղի էր։ 2009 թվականին՝ Ինդերի հետ կապերը վերջնականապես խզելուց հետո, նա ամուսնացավ Քամալջիտ Կաուրի հետ, բայց երկու ամիս անց ամուսնալուծվեցին։ 2013 թվականին դերասանն ամուսնացավ Պալավի Սարաֆի հետ, և 2014 թվականի սկզբին ծնվեց նրանց դուստրը՝ Բհավանին։

2014 թվականի ապրիլին նրա դեմ քրեական գործ հարուցվեց։ Աղբյուրների համաձայն՝ ապրիլի 24-ին Ինդերի կինը՝ Պալավին, բողոք է ներկայացրել ամուսնու դեմ՝ նշելով, որ վերջինս հարաբերությունների մեջ էր մեկ այլ կնոջ հետ։ Ոստիկանությունը հարցաքննության է կանչել Կումերին և նրա մոդել ընկերուհուն, որից հետո ամուսիններին առաջարկվել է ամուսնալուծության հայտ ներկայացնել։ Հաջորդ օրը 23-ամյա մոդելը դիմել է ոստիկանություն՝ նշելով, որ Կումարը զայրացած ծեծի է ենթարկել իրեն։ Նա նաև հայտարարել է, որ երկու օր պահվել է գերության մեջ և ենթարկվել սեռական բռնության։ Ֆիզիկական վնասվածքները հաստատվել են բժիշկների կողմից։ Դերասանը պնդել է, որ այն ամենը, ինչ տեղի է ունեցել իրենց միջև, եղել է փոխադարձ համաձայնությամբ։ Դերասանը բանտարկվել է, բայց 45 օր անց ազատ է արձակվել գրավի դիմաց։

Ինդեր Կումարը մահացել է 2017 թվականի հուլիսի 28-ի առավոտյան՝ Մումբայի իր տանը, սրտի կաթվածից։

## Ծանոթագրություններ

Կատեգորիա:Հնդիկ դերասաններ
Կատեգորիա:Հնդիկ մոդելներ
Կատեգորիա:Մոդելներ
Կատեգորիա:Սրտամկանի ինֆարկտից մահացածներ
Դմիտրի Սուսլով

**Դմիտրի Սուսլով** (, ), ռուս դիվանագետ։

## Կենսագրություն
1981 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1979 թվականից զբաղվում է դիվանագիտական գործունեությամբ։ Տիրապետում է ամհարերեն և անգլերեն լեզուներին։

* 1979-1980, 1981-1985 և 1987-1992 թվականներին Եթովպիայում եղել է ԽՍՀՄ դեսպանության աշխատակից։
* 1994 թվականից 1998 թվականներին Զիմբաբվեում եղել է Ռուսաստանի Դաշնության դեսպանության աշխատակից։
* 2002 թվականից մինչև 2007 թվականը եղել է Զիմբաբվեում եղել է Ռուսաստանի Դաշնության դեսպանության խորհրդական-դեսպանորդ։
* 2007 թվականից մինչև 2009 թվականը զբաղեցրել է Ռուսաստանի Դաշնության արտաքին գործերի նախարարության Աֆրիկայի դեպարտամենտի բաժանմունքի պետի պաշտոնը։
* 2013 թվականի մայիսից մինչև 2014 թվականի մայիսին եղել է Ռուսաստանի Դաշնության արտաքին գործերի նախարարության Աֆրիկայի դեպարտամենտի տնօրենի տեղակալ։
* 2014 թվականի մայիսի 30-ից Գանայում և Լիբերիայում եղել է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2007 թվականի փետրվարի 7)
* 1-ին դասի արտակարգ և լիազոր դեսպանորդ (2017 թվականի փետրվարի 10)

## Ծանոթագրություններ

## Արտաքին հղումներ
* Страница посла на сайте Посольства России в Гане
* Биография на сайте МИД России

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Անատոլի Տիշչենկո

**Անատոլի Տիշչենկո** (, ), ռուս դիվանագետ։

## Կենսագրություն
Ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1961 թվականից զբաղվում է դիվանագիտական գործունեությամբ։

* 1961-1965 թվականներ՝ ավագ ռեֆերենտ, ԽՍՀՄ արտաքին գործերի նախարարության բաժանմունքի կցորդ։
* 1965-1971 թվականներին Դանիայում եղել է ԽՍՀՄ դեսպանության կցորդ, երրորդ և երկրորդ քարտուղար։
* 1971-1974 թվականներին զբաղեցրել է  ԽՍՀՄ արտաքին գործերի նախարարության բաժանմունքի երկրորդ և առաջին քարտուղարի պաշտոնները։
* 1974 թվականից մինչև 1977 թվականը Նորվեգիայում եղել է ԽՍՀՄ դեսպանության առաջին քարտուղար։
* 1977-ից մինչև 1980 թվականը Դանիայում զբաղեցրել է ԽՍՀՄ դեսպանության խորհրդականի պաշտոնը։
* 1980 թվականից մինչև 1983 թվականը եղել է ԽՍՀՄ արտաքին գործերի նախարարության բաժանմունքի վարիչի տեղակալ։
* 1983-1988 թվականներին Ֆինլանդիայում զբաղեցրել է ԽՍՀՄ դեսպանության խորհրդական-դեսպանորդի պաշտոնը։
* 1988-ից մինչև 1990 թվականը եղել է ԽՍՀՄ արտաքին գործերի նախարարության կրթական հաստատությունների և գլխավոր կադրերի բաժնի պետի տեղակալ, տեղակալի օգնական։
* 1990 թվականի սեպտեմբերի 13-ից մինչև 1995 թվականի հունվարի 4-ը եղել է ԽՍՀՄ արտակարգ և լիազոր դեսպան, իսկ հետո Նորվեգիայում Ռուսաստանի Դաշնության դեսպան։
* 1995 թվականից մինչև 2000 թվականը եղել է Ռուսաստանի Դաշնության արտաքին գործերի նախարարության կադրերի դեպարտամենտի տնօրենի տեղակալ։
* 2000 թվականից Ռուսաստանի Դաշնության արտաքին գործերի նախարարության իրավաբանական ակադեմիայի պրոռեկտոր։

## Անձնական կյանք
Ամուսնացած է, ունի երեք երեխա։

## Ծանոթագրություններ

## Արտաքին հղումներ
* Биография на сайте Центра военно-политических исследований МГИМО

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատվո շքանշանի ասպետներ (Ռուսաստան)
Լազարի էֆեկտ (ֆիլմ)

**«Լազարի Էֆեկտ»** (, ԱՄՆ, 2015), սարսափ ֆիլմ, որի ռեժիսորն է Դեյվիդ Գելբը։ Գլխավոր դերերը կատարել են Մարկ Դյուպլասը, Օլիվիա Ուայլդը, Դոնալդ Գլովերը, Էվան Փիթերսը և Սառա Լի Բոլդժերը։

Ֆիլմը պատմում է երիտասարդ մասնագետների խմբի մասին, որոնք գաղտնի զբաղվում են օրգանիզմների վերակենդանացման փորձերով։

## Սյուժե
Երիտասարդ գիտնականների խումբը ուսուցչի գլխավորությամբ գաղտնի փորձեր է կատարում՝ օգտագործելով իրենց կողմից հայտնաբերված Լազարի շիճուկը։ Շիճուկի փորձարկումը հաջողվում է, նրանք վերակենդանացնում են մահացած շանը։ Երիտասարդները տարօրինակություններ են նկատում փորձակենդանու պահվածքի մեջ, բայց դրանք հետազոտել նրանց չի հաջողվում։ Գալիս են համալսարանի հովանավորները, որոնք ըստ պայմանագրի իրավունք ունեն վերացնել ցանկացած փորձերի արդյունքները, ինչը և նրանք անում են։

Էնտուզիանիստները որոշում են կրկնել փորձը, բայց այն չի հաջողվում. Զոին մոռանում է մատից հանել մատանին, և երբ նա պտտեցնում է անջատիչը, Էլեկտրական հոսանքի հարված է ստանում։ Առաջին օգնությունը արդյունք չի տալիս, Զոին մահանում է։

Նրա սիրեցյալը՝ Ֆրենկը, որոշում է կրկնել փորձը մահացած մարդու վրա, որպեսզի վերադարձնի Զոիին։ Անձնակազմի մյուս անդամները դեմ էին, բայց, միևնույն է, մասնակցում են փորձին։ Գաղափարը հաջողվում է, և տուժածը վերակենդանանում է։ Սակայն, վերադառնալով այն աշխարհից, Զոիի ուղեղը բացառիկ ակտիվություն է դրսևորում՝ օժտելով նրան գերբնական ուժերով և գերդաժանությամբ։ Նա հերթով սպանում է բոլորին և որոշում է դարձնել նրանց իր նման։

## Դերերում

## Արձագանք
Ֆիլմը քննադատների կողմից ստացել է առավելապես բացասական գնահատականներ։ Rotten Tomatoes կայքում ֆիլմի վարկանիշը 14%-է` հիմնված 93 գրախոսություն վրա, 10 առավելագույնից ստանալով միջինը 3,8 միավոր։ Ընդհանուր բնութագիրը հետևյալն է՝ «Լազարի Էֆեկտն ունի լավ դերասանական կազմ և հետաքրքիր գաղափարների փայլատակումներ, սակայն դա չի փրկում ֆիլմը ձանձրալի կերպարներից և ծամծմված սյուժետային դարձումներից».։ Metacritic կայքը ֆիլմին տվել է 31 գնահատականը 100-ից` հիմնվելով 29 գրախոսությունների վրա։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2015 ֆիլմեր
Կատեգորիա:Blumhouse Productions ֆիլմեր
Կատեգորիա:Lionsgate ֆիլմեր
Կատեգորիա:Relativity Media ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Ֆիլմեր գիտնականների մասին
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կաշտանկա (մուլտֆիլմ, 2004)

**«Կաշտանկա»** (), 2004 թվականի ռուսական նկարված մուլտֆիլմ, Անտոն Պավլովիչ Չեխովի նույնանուն պատմվածքի հիման վրա ռեժիսոր Նատալյա Օռլովայի ստեղծած մուլտֆիլմը։ 
«Անիմոս» ստուդիան մուլտֆիլմը թողարկել է «Ռուս դասականը՝ երեխաներ» սերիայի շրջանակներում։

## Սյուժե
Ֆիլմը նվիրված է Կաշտանկա անունով շան մտորումներին ու արկածներին։

## Մրցանակներ
* Նիկա (2006)՝ լավագույն անիմացիոն ֆիլմ
* Սուզդալի անիմացիոն փառատոն (2005)՝ հայրենական մուլտիպլիկացիայի ավանդույթներին հավատարիմ մնալու համար

## Տես նաև
* Կաշտանկա (պատմվածք)
* Կաշտանկա (մուլտֆիլմ, 1952)

## Ծանոթագրություններ

## Արտաքին հղումներ
* 
* 
* «Կաշտանկա» — animos.ru
* 

Կատեգորիա:2004 մուլտֆիլմեր
Կատեգորիա:«Անիմոս» ստուդիայի մուլտֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Մուլտֆիլմեր կրկեսի մասին
Կատեգորիա:Մուլտֆիլմեր շների մասին
Կատեգորիա:Նատալյա Օռլովայի մուլտֆիլմեր
Կատեգորիա:Ռուսական նկարված մուլտֆիլմեր
Քրիս Սլեյդ

**Քրիս Սլեյդ** (, իրական անունը **Քրիստոֆեր Րիս**, , ), բրիտանացի թմբկահար։

Հայտնի է բազմաթիվ կատարողների հետ համագործակցությամբ՝ Գարի Նյումեն, Թոմ Ջոնս, Օլիվիա Նյուտոն-Ջոն (*Toomorrow* խմբում), *Uriah Heep*։ 1972-1978 թվականներին եղել է *Manfred Mann s Earth Band* խմբի անդամ։ 1980-ականներին նվագել է *The Firm* խմբում։ Համագործակցել է Դեվիդ Գիլմորի հետ։

Մեծ ճանաչում նա ստացել է *[[AC/DC]]* խմբում նվագելիս, որտեղ նրան հրավիրել էին 1989 թվականին Սայմոն Ռայթի հեռանալուց հետո։ Սկզբում պլանավորվում էր, որ Սլեյդը կհրավիրվի ժամանակավորապես, իսկ հետո, արդեն ալբոմի ձայնագրման ժամանակ, նրան առաջարկել են մնալ։ Նրա հետ խումբը ձայնագրել Է *The Razor's Edge* ալբոմը և նվագել է դրան հաջորդած տուրը։ Խմբում չորս տարի մնալուց հետո Սլեյդը որոշում է կայացրել լքել կազմը՝ չսպասելով հեռացմանը, այն բանից հետո, երբ Յանգի եղբայրները հաշտվել են նախկին թմբկահար Ֆիլ Ռադի հետ։

Դրանից հետո Սլեյդը մի քանի տարի անցկացրել Է Մեծ Բրիտանիայի գյուղական վայրերում, մինչև 1999 թվականին առաջարկ չի ստացել Ջեֆ Դաունսից *Asia* Բրիտանական պրոգ-ռոք խմբից։ Սլեյդը խմբում խաղացել է վեց տարի և լքել է այն 2005 թվականի սեպտեմբերին։

2015 թվականին կրկին խաղացել է AC/DC-ի հետ *[[Գրեմմի|Grammy]]* 2015-ում։ 2015 թվականի փետրվարին Ֆիլ Ռադի փոխարեն խմբի հետ մասնակցել է *Rock or Bust World Tour* շրջագայությանը։

## Սկավառակագրություն
**Տոմ Ջոնսոնի հետ**

**Along Came Jones* (1965)
* *A-Tom-ic Jones* (1966)
* *From The Heart* (1966)
* *Green, Green Grass of Home* (1967)
* *Live: at the Talk of the Town* (1967)
* *13 Smash Hits* (1967)
* *Delilah* (1968)

***Toomorrow***

* *Toomorrow (1970)*

***Tom Paxton***

* *How Come The Sun (1971)*

***Manfred Mann’s Earth Band***

* *Manfred Mann’s Earth Band (1972)*
* *Glorified Magnified (1972)*
* *Messin' (1973)*
* *Solar Fire (1973)*
* *The Good Earth (1974)*
* *Nightingales and Bombers (1975)*
* *The Roaring Silence (1976)*
* *Watch (1978)*

***Terra Nova***

* *Terra Nova (1978)*

***Kai Olsson***

* *Crazy Love (1979)*

***Frankie Miller***

* *Falling In Love (1979)*

***Uriah Heep***

* *Conquest (1980)*

***Gary Numan***

* *I, Assassin (1982)*

***Denny Laine***

* *Anyone Can Fly (1982)*

***The Firm***

* *The Firm (1985)*
* *Mean Business (1986)*

***AC/DC***

* *The Razor's Edge (1990)*
* *Live At Donington (1991)*
* *Live (1992)*
* *Big Gun (1993)*

***Asia***

* *Aura (2001)*
* *Silent Nation (2004)*

***Bloodstock***

* *Creator of Worlds*

***Damage Control***

* *Raw (2006)*

## Ծանոթագրություններ

## Արտաքին հղումներ
* chrisslade.com — Official site
* www.damage-control.co.uk — Damage Control official site
* www.miwarocks.com — Miwarocks.com
* www.bloodstock.uk.com — Chris Slade facts on the Bloodstock Festival forum

Կատեգորիա:1946 ծնունդներ
Կատեգորիա:Բրիտանացի երաժիշտներ
Կատեգորիա:Բրիտանացի թմբկահարներ
Կատեգորիա:Բրիտանացի ռոք երաժիշտներ
Կատեգորիա:Թմբկահարներ
Կատեգորիա:Հոկտեմբերի 30 ծնունդներ
Կատեգորիա:Ռոք երաժիշտներ
Յուրի Շոլմով

**Յուրի Շոլմով** (, ), ռուս դիվանագետ, պատմաբան։ Արտակարգ և լիազոր դեսպան։

## Կենսագրություն
1950 թվականին ավարտել է Ռուսաստանի Դաշնության պաշտպանության նախարարության ռազմական համալսարանը։ 1950 թվականից զբաղվում է դիվանագիտական գործունեությամբ։ Պատմական գիտությունների թեկնածու (1962)։

* 1950-1954 թվականներ՝ Մոսկվայի արևելագիտության ինստիտուտի և Մոսկվայի պետական համալսարանի ինդոնեզերենի ուսուցիչ։
* 1954 թվականից մինչև 1959 թվականը Ինդոնեզիայում եղել է ԽՍՀՄ դեսպանության աշխատակից։
* 1959 թվականից 1962 թվականներին եղել է ԽՍՀՄ արտաքին գործերի նախարարության կենտրոնական համակարգի աշխատակից։
* 1962-1963 թվականներին Ինդոնեզիայում եղել է ԽՍՀՄ գլխավոր կոնսուլ։
* 1963 թվականից մինչև 1967 թվականը եղել է Կենտրոնական կոմիտեի միջազգային բաժանմունքի աշխատակից։
* 1967 թվականից մինչև 1970 թվականը Ինդոնեզիայում զբաղեցրել է ԽՍՀՄ դեսպանության խորհրդականի պաշտոնը։
* 1970-1974 թվականներին եղել է ԽՍՀՄ արտաքին գործերի նախարարության կենտրոնական համակարգի խորհրդական։
* 1974 թվականից 1979 թվականներին Ինդոնեզիայում եղել է ԽՍՀՄ դեսպանության խորհրդական-դեսպանորդ։
* 1979-1981 թվականներին եղել է ԽՍՀՄ արտաքին գործերի նախարարության կենտրոնական համակարգի աշխատակից։
* 1981 թվականի հուլիսի 21-ից մինչև 1985 թվականի դեկտեմբերի 23-ը Ֆիլիպիններում եղել է ԽՍՀՄ արտակարգ և լիազոր դեսպան։
* 1985 թվականից ԽՍՀՄ արտաքին գործերի նախարարության կենտրոնական համակարգի աշխատակից, Թուրքիայի և Լատվիայի հետ։
* 1958 թվականից համարվում է «ԽՍՀՄ - Ինդոնեզիա» հասարակության կառավարության անդամ։

## Անձնական կյանք
Ամուսնացած է եղել Լյուդմիլա Շոլմովայի հետ։

## Երկեր
* «Советско-индонезийские отношения в 1945-1962 гг.» (1963)
* «Indonesia dalam Dewan Keamanan PBB, tahun 1946-1949» (1975)
* «Советский Союз – Индонезия (1945-1954)» (1976)
* «Сукарно – политик и личность» (М., 2001, в соавторстве)
* «Россия–Индонезия. Годы сближения и тесного сотрудничества (1945-1965)». — М., 2009. ISBN 5-89282-129-3.

## Գրականություն
* «Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986. — Т. 3, с. 585.

## Արտաքին հղումներ
* Биография в блоге Михаила Цыганова
* Сообщение о смерти на сайте МИД РФ

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Ռուս պատմաբաններ
Կատեգորիա:Պատմական գիտությունների թեկնածուներ
Վլադիմիր Տիմոֆեև

**Վլադիմիր Տիմոֆեև** (, ), ռուս դիվանագետ։

## Կենսագրություն
1970 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը, 1998 թվականին՝ Ռուսաստանի Դաշնության դիվանագիտական ակադեմիայի բարձրագույն դիվանագիտական կուրսերը։ 1970 թվականից զբաղվում է դիվանագիտական գործուեությամբ։ Տիրապետում է ֆրանսերեն, գերմաներեն և անգլերեն լեզուներին։

* 1992-1995 թվականներ՝ Մալիում Ռուսաստանի Դաշնության խորհրդական-դեսպանորդ։
* 1996 թվականից մինչև 1998 թվականը եղել է Ռուսաստանի Դաշնության արտաքին գործերի նախարարության առաջին դեպարտամենտի տնօրենի տեղակալ։
* 1998 թվականի մայիսի 8-ից մինչև 2002 թվականի հուլիսի 17-ը Բենինում եղել է Ռուսաստանի Դաշնության արտակարգ և լիազոր դեսպան։
* 1998 թվականի սեպտեմբերի 30-ից մինչև 2002 թվականի հուլիսի 17-ը Տոգոյում եղել է Ռուսաստանի Դաշնության արտակարգ և լիազոր դեսպան։
* 2002 թվականից մինչև 2005 թվականը Դաշնության մարդկանց, խորհրդարանի և Ռուսաստանի Դաշնության արտաքին գործերի նախարարության հասարակական-քաղաքական հետ կապերի դեպարտամենտի գլխավոր խորհրդական։
* 2005 թվականի մարտի 4-ից մինչև 2011 թվականի փետրվարի 15-ը Բուրունդիում եղել է Ռուսաստանի Դաշնության արտակարգ և լիազոր դեսպան։

2011 թվականից թոշակառու է։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1992 թվականի հուլիսի 2)
* 1-ին դասի արտակարգ և լիազոր դեսպանորդ (2000 թվականի օգոստոսի 8)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Տաշիրի շրջանի հոգևոր կենտրոնների ցանկ

Ստորև ներկայացվում է Տաշիրի շրջանի վանական համալիրների, եկեղեցիների և մատուռների ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* Սիսիան համայնքի հոգևոր կենտրոնների ցանկ
* Ստեփանավանի շրջանի հոգևոր կենտրոնների ցանկ
* Գորիս համայնքի հոգևոր կենտրոնների ցանկ
* Մեղրի համայնքի հոգևոր կենտրոնների ցանկ
* Թումանյանի շրջանի հոգևոր կենտրոնների ցանկ
* Թալինի շրջանի հոգևոր կենտրոնների ցանկ
* Մարալիկի շրջանի հոգևոր կենտրոնների ցանկ
* Տավուշի շրջանի հոգևոր կենտրոնների ցանկ
* Նոյեմբերյանի շրջանի հոգևոր կենտրոնների ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Հայաստանի հոգևոր կենտրոններ
Անդրեյ Ցիգանով

**Անդրեյ Ցիգանով** (, ), ռուս դիվանագետ։

## Կենսագրություն
1976 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1976 թվականից զբաղվում է դիվանագիտական գործունեությամբ։ Տիրապետում է ֆրանսերեն, իտալերեն և անգլերեն լեզուներին։

* 1976 թվականից արտասահմանում աշխատել է Արտաքին գործերի նախարարության կենտրոնական համակարգում և դիվանագիտական ներկայացուցչություններում։
* 1996-1999 թվականներ՝ Ռուսաստանի Դաշնության արտաքին գործերի նախարարության առաջին եվրոպական դեպարտամենտի տնօրենի տեղակալ։
* 1999 թվականից մինչև 2000 թվականը եղել է Ռուսաստանի նախագահի օգնական։
* 2000-ից մինչև 2004 թվականը Իտալիայում զբաղեցրել է Ռուսաստանի Դաշնության դեսպանության խորհրդական-դեսպանորդի պաշտոնը։
* 2004 թվականից մինչև 2010 թվականը Ռուսաստանի Դաշնության արտաքին գործերի նախարարության հատուկ հանձնարարությունների դեսպան։
* 2010 թվականի հունվարի 18-ից մինչև 2014 թվականի մարտի 6-ը Իսլանդիայում եղել է Ռուսաստանի Դաշնության արտակարգ և լիազոր դեսպան։
* 2014 թվականից Ռուսաստանի Դաշնության արտաքին գործերի նախարարության ԱՊՀ երկրների առաջին դեպարտամենտի տնօրենի տեղակալ։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1998 թվականի հունիսի 2)
* 1-ին դասի արտակարգ և լիազոր դեսպանորդ (2013 թվականի մարտի 12)
* Արտակարգ և լիազոր դեսպան (2014 թվականի փետրվարի 10)

## Ծանոթագրություններ

## Արտաքին հղումներ
* ЦЫГАНОВ АНДРЕЙ ВАСИЛЬЕВИЧ Биография на архивном сайте МИД России

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Քին (Նյու Հեմփշիր)

**Քին**, Նյու Հեմփշիր նահանգի Չեշիր շրջանում գտնվող ամերիկյան քաղաքը, որը նաև շրջանի վարչական կենտրոնն է։

## Աշխարհագրություն և կլիմա
Քաղաքն ունի 97,4 կմ քառակուսի տարածք, որից 0,67-ը բաց ջրային տարածություններ են։ Քաղաքը կանգնած է Աշելոտ գետի ափին։ Կլիման խոնավ մայրցամաքային է։ Միջին տարեկան առավելագույն ջերմաստիճանը կազմում է՝ 14,97&nbsp;°C, իսկ նվազագույնը՝  1,65&nbsp;°C: Ձմեռները կարող են խիստ լինել և ուղեկցվել առատ ձյան ձնաբքի հետ։

## Պատմություն
Այս տարածքում առաջին Եվրոպական բնակավայրը ծագել է 1735 թվականին, որպես ֆրանս-հնդկական պատերազմների ժամանակաշրջանում սահմանային ամրոց։ Քաղաքի (town) կարգավիճակը Քինը ստացել է 1753 թվականին, մեծ քաղաքի (city) կարգավիճակը ստացել է 1874 թվականին։ 1848 թվականին քաղաք բերվեց երկաթուղի, որից հետո տեղի տնտեսությունը սկսվեց ակտիվ զարգանալ. մասնավորապես հայտնվեցին աղյուսի գործարաններ և ձուլարաններ։ Մեծ դեպրեսիայի տարիներին քաղաքի արդյունաբերությունը քայքայվեց, և ներկայումս տնտեսության հիմքը կազմում են զբոսաշրջությունը, կրթությունը և ապահովագրական բիզնեսը։

## Բնակչություն և մշակույթ
Ըստ 2010 թվականի մարդահամարի տվյալների, քաղաքի բնակչությունը կազմում էր 23,409 մարդ։ Բնակչության միջին խտությունը կազմում է 242,3 մարդ 1 կմ²։ Քաղաքի ռասայական կազմը. սպիտակամորթներ՝ 95,3%, աֆրոամերիկացիներ՝ 0,6%, բնիկ ամերիկացիներ՝ 0,2%, ասիացիներ՝ 2%, բնիկներ Հավայան կղզիներից և Խաղաղ օվկիանոսյան կղզիներից՝ 0,004%, այլ ռասայի ներկայացուցիչներ՝ 0,5%, երկու և ավել ցեղերի ներկայացուցիչներ՝ 1,4%, լատինոամերիկացիներ (ցանկացած ռասայից)՝ 1,6%: Բնակչության միջին տարիքը 34 տարեկան է։

Քին քաղաքը դդմի ամենամյա փառատոնում հելոինի համար դդմի լապտերների քանակի համաշխարհային ռեկորդ է սահմանել։

## Ծանոթագրություններ

Կատեգորիա:1736 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Բնակավայրեր այբբենական կարգով
Կատեգորիա:Նյու Հեմփշիրի քաղաքներ
Մատոլա

**Մատոլա** (), քաղաք, որը գտնվում է Մոզամբիկից հարավ, և Մապուտո նահանգի վարչական կենտրոնն է։ Գտնվում է մայրաքաղաք Մապուտու քաղաքից 12 կմ արևմուտք։ Ըստ 2007 թվականի մարդահամարի տվյալների բնակչությունը կազմում է 675,422 մարդ։

## Աշխարհագրություն
Նույն անունով մի գետ է հոսում Մատոլա մունիցիպալիտետում, որը հոսում է Մապուտոյի ծով։ Քաղաքն ինքնին գտնվում է գետի ափին։

## Տնտեսություն
Մատոլան կարևոր արդյունաբերական կենտրոն է։ Իր նավահանգստի միջոցով քրոմը, երկաթը և այլ հանքանյութեր են արտահանվում՝ Սվազիլենդ, Հարավաֆրիկյան Հանրապետություն, Զիմբաբվե, Զամբիա, Բոտսվանա։ Նավահանգստյան շրջանակներում կան տարբեր պրոֆիլների ձեռնարկություններ, այդ թվում՝ պոպատագործական և նավթաքիմիական արտադրություններ, հանքեր, քարհանքեր, ինչպես նաև տնկնարկներ, որտեղ աճեցվում են տարբեր մրգեր։ Զարգացած է նաև օճառի և ցեմենտի արտադրությունը։ Այստեղ գործում է Մոզամբիկի խոշոր ալյումինգործարաններից մեկը։ Գազատարների արտադրություւնն ու անցկացումը ղեկավարում է «Matola Gas Company» ընկերությունը։

## Տրանսպորտ
Մատոլան պատկանում է ցանցի հարավային մասին։

## Բնակչություն
Մատոլան ինչպես աֆրիկյան շատ քաղաքներ, բնութագրվում է բնակչության աճի բարձր տեմպերով։

## Ծանոթագրություններ

Կատեգորիա:Աֆրիկայի բնակավայրեր
Կատեգորիա:Բնակավայրեր այբբենական կարգով
Կատեգորիա:Հնագիտական վայրեր Աֆրիկայում
Կատեգորիա:Մոզամբիկ
Կատեգորիա:Մոզամբիկի բնակավայրեր
Կատեգորիա:Մոզամբիկի քաղաքներ
Կատեգորիա:Նավահանգստային քաղաքներ
Դենիս Կիսելյով

**Դենիս Յուրևիչ Կիսելյով** (), ռուս ֆուտբոլիստ, հարձակվող։

Զելենոգրադսկի «Սպուտնիկի»  սան է. կարիերան սկսել է երկրորդ թիմում։ 1999 մրցաշրջանում թույլատրվել է մասնակցությունը բարձրագույն դիվիզիոնում, բայց չի անցկացրել ոչ մի խաղ։
2000-2001 թվականներին հանդես է եկել ոչ պրոֆեսիոնալ «Մեստրանսգազ» ակումբում, որի կազմում 2001 թվականին դարձել է «Կենտրոն» տարածաշրջանի Մոսկվայի շրջանի լավագույն ռմբարկու (40 գոլ)։ Նույն մրցաշրջանում ակումբն ստացել է պրոֆեսիոնալ վարկանիշ և հանդես գալու երկրորդ դիվիզիոնում իրավունք։

2002 թվականին պայմանագիր է կնքել Ռուսաստանի առաջին դիվիզիոնի «Խիմկի» ակումբի հետ, 2003 թվականի մրցաշրջանում հաջող հանդես գալուց հետո (34 խաղ, 15 գոլ) հրավիրվել է «Տոմ» ակումբ, որտեղ խաղացել է մինչև 2010 թվականի ամառ։
2007 թվականի հուլիսի 21-ին Պրեմիեր Լիգայի «Սատուրն» ակումբի դեմ խաղում ստացել է վնասվածք (առջևի խաչաձև ջլի պատռվածք) և մինչև մրցաշրջանի ավարտը չի մասնակցել ոչ մի խաղի։ 2008 մրցաշրջանի սկզբին Դենիս Կիսելյովը ապաքինված չի եղել վնասվածքից՝ բաց թողնելով նախամրցաշրջանային պատրաստությունը և մայիսից սկսել է մարզվել երիտասարդական թիմում։ Ընդհանուր առմամբ այդ մրցաշրջանում անցկացրել է 2 գավաթային խաղ, ինչպես նաև երկու անգամ փոխարինման դուրս եկել Պրեմիեր լիգայի խաղերում։

Ընդգրկվել է «Միասնական Ռուսաստան» համառուսական քաղաքական կուսակցության կողմանկիցների՝ Տոմսկի տարածաշրջանային կոորդինացիոն խորհրդի կազմում։

## Վիճակագրություն

|}

## Ծանոթագրություններ

## Արտաքին հղումներ
* 

Կատեգորիա:Դինամո Մոսկվայի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Միխայիլ Պետրակով

**Միխայիլ Պետրակով** (, ), ռուս դիվանագետ։

## Կենսագրություն
1982 թվականին ավարտել է Մոսկվայի միջազգային հարաբերությունների պետական ինստիտուտը։ 1982 թվականից զբաղվում է դիվանագիտական գործունեությամբ։

1999-2001 թվականներին եղել է Ռուսաստանի Դաշնության արտաքին գործերի նախարարության եվրոպական համագործակցության դեպարտամենտի Եվրոպայի անվտանգության և համագործակցության կազմակերպության բաժանմունքի պետ։
* 2001-2003 թվականներ՝ Բրյուսելում Եվրամիության Ռուսաստանի մշտական ներկայացչության ավագ խորհրդական։
* 2003 թվականից մինչև 2006 թվականը եղել է Եվրամիության Ռուսաստանի Դաշնության մշտական ներկայացուցչի տեղակալ։
* 2006-ից մինչև 2008 թվականը եղել է Ռուսաստանի Դաշնության արտաքին գործերի նախարարության ԱՊՀ երկրների առաջին դեպարտամենտի տնօրենի տեղակալ։
* 2008-2012 թվականներին եղել է Ռուսաստանի Դաշնության արտաքին գործերի նախարարության ԱՊՀ երկրների առաջին դեպարտամենտի տնօրեն։
* 2012 թվականի փետրվարի 20-ից մինչև 2019 թվականի հուլիսի 3-ը Հարավաֆրիկյան Հանրապետությունում եղել է Ռուսաստանի Դաշնության արտակարգ և լիազոր դեսպան։
* 2012 թվականի փետրվարի 20-ից մինչև 2019 թվականի հուլիսի 3-ը Լեսոտոյում եղել է Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է, ունի երկու դուստր։

## Դիվանագիտական աստիճան
* 1-ին դասի արտակարգ և լիազոր դեսպանորդ (2011 թվականի հուլիսի 25)
* Արտակարգ և լիազոր դեսպան (2018 թվականի սեպտեմբերի 3)

## Ծանոթագրություններ

## Արտաքին հղումներ
* Биография на сайте МИД России

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Ջոն Պեմբերթոն

**Ջոն Պեմբերթոն** (,), ամերիկացի դեղագործ, ակնաբույժ, ամերիկական կոնֆեդերացիայի բանակի նախկին սպա։

Կոկա-Կոլայի գյուտարար։

## Կենսագրություն
Ջոն Պեմբերթոնը ծնվել է Ջորջիա նահանգի Նոկսվիլլ քաղաքում, Ջեյմս Քլիֆորդ Փեմբերթոնի և Մարթա Գանթի որդին է։ Մի փոքր ուշ նրա ընտանիքը տեղափոխվել է Կոլումբոս։ Նրա հորեղբայրը՝ Ջոն Կլիֆֆորդ Պեմբերթոնը, հետագայում դարձավ Կոնֆեդերացիայի բանակի գեներալ։ Մանկությունը և պատանեկությունը Պեմբերթոն անց է կացրել Կոլումբոսում, որտեղ և ավարտել է դեղագործական դպրոցի համալսարանը։

Ամերիկայի քաղաքացիական պատերազմի ընթացքում Պեմբերթոնը ծառայում էր Կոնֆեդերացիայի բանակում։ 1865 թվականի ապրիլին նա վնասվածք էր ստացել Կոլումբուսի ճակատամարտի ժամանակ, և հետագայում, ինչպես պատերազմի վետերաններից շատերը, կախվածության մեջ ընկավ մորֆինից։ Այս հակումից բուժվելու որոնման համար նա սկսեց փորձարկել կոկայի և նրա հիմքով գինիների հետ՝ ի վերջո ստեղծելով «Մարիանի գինի» ըմպելիքի իր տարբերակը, որը պարունակում է կոլայի ընկույզ և դամիական, որը նա անվանել է *«Pemberton’s French Wine Coca»* (Պեմբերթոնի ֆրանսիական գինու կոկա)։

Այնուհետև, 1885 թվականին, Ջորջիա նահանգի մի շարք շրջաններում մտցվեց «չոր օրենք»։ Պեմբերթոնը ստիպված էր փոխել խմիչքի բանաձևը՝ վերացնելով ալկոհոլային բազան և այն փոխարինել գազավորված այրված շաքարի օշարակով։ Նոր տարբերակը Պեմբերթոնի հաշվապահ Ֆրենկ Մեյսոն Ռոբինսոնը անվանեց «Կոկա-Կոլա» ):

Ջոն Պեմբերթոնը մահացավ 1888 թվականի օգոստոսին, Ատլանտայում, 57 տարեկան հասակում, աղքատության մեջ։

## Ծանոթագրություններ

## Արտաքին հղումներ
* Джон Стит Пембертон  на сайте New Georgia Encyclopedia

Կատեգորիա:Ամերիկացի բժիշկներ
Կատեգորիա:Ամերիկացի գյուտարարներ
Կատեգորիա:Ամերիկացի քիմիկոսներ
Կատեգորիա:Ամերիկացի գործարարներ
Կարլոս Եղիազարյան

**Կարլոս Եղիազարյան** (), արձակագիր, երգիծաբան, ՀԳՄ և ՀԺՄ անդամ։

## Կենսագրություն
Կարլոս Եղիազարյանը ծնվել է 1932 թվականի դեկտեմբերի 12-ին, Երևանում։ Նա ավարտել է Երևանի Խաչատուր Աբովյանի անվան մանկավարժական ինստիտուտի պատմության ֆակուլտետը և Մոսկվայի բարձրագույն կուսակցական դպրոցի միջազգային հարաբերությունների բաժինը։ Կարլոսը աշխատել է «Ոզնի» երգիծական հանդեսում, ինչպես նաև եղել է «Կրոկոդիլ» համամիութենական երգիծական ամսագրի հատուկ թղթակիցը Հայաստանում։ Որպես «Փշարմավ» երգիծական հանդեսի խմբագիր աշխատել է հանրային ռադիոյում։ Եղել է «Հորիզոն» շաբաթաթերթի գլխավոր խմբագիրը։

Կարլոս Եղիազարյանը հասարակական սուր հնչողության բազմաթիվ հրապարակախոսական հոդվածների ու ֆելիետոնների հեղինակ է։ Եղիազարյանի գրական ստեղծագործությունները թարգմանվել են մի շարք լեզուներով։

Նա 1974 թվականից եղել է Հայաստանի գրողների միության (ՀԳՄ) անդամ, նաև՝ Հայաստանի ժուռնալիստների միության (ՀԺՄ) անդամ։

## Երկեր
1972 թվականին Կարլոս Եղիազարյանը գրել է «Լռության լեզուն» երկը։

1999 թվականին գրել է «Դամասկոս» և «Բարի մարդը» երկերը։ «Բարի մարդը» երկը գրվել է արաբերենով։

2002 թվականին գրել է «Բռնակալի պորտը», իսկ 2003 թվականին՝ «Բեկված ժպիտներ» երկերը։

2004 թվականին Կարլոսը գրել է «Խուստուփի արծիվը» երկը։

2010 թվականին գրել է «Շարժվող բեկոր» երկը։

2014 թվականին Կարլոս Եղիազարյանը գրել է «Կսմիթներ» երկը։

## Մրցանակներ
1966 թվականին «Ամուսնություն երևանյան ձևով» պիեսի համար Կարլոս Եղիազարյանը արժանացել է հանրապետական առաջին մրցանակի։

2009 թվականին արժանացել է Հայաստանի գրողների միության (ՀԳՄ) «Գրական վաստակի համար» մեդալի։

2010 թվականին արժանացել է «Հրանտ և Մանուշակ Սիմոնյաններ» գրական ամենամյա մրցանակի։

## Ծանոթագրություններ

Կատեգորիա:ՀՊՄՀ շրջանավարտներ
Կատեգորիա:Հայ արձակագիրներ
Կատեգորիա:Հայ երգիծաբաններ
Կատեգորիա:Հայաստանի գրողների միության անդամներ
Կատեգորիա:Հայաստանի ժուռնալիստների միության անդամներ
Ժիրկովսկի գյուղական բնակավայր

**Ժիրկովսկի գյուղական բնակավայր**, մունիցիպալ կազմավորում Ռուսաստանի Դաշնության Նովգորոդի մարզի Դեմյանսկի շրջանում։

Ադմինիստրատիվ կենտրոն՝ Ժիրկովո գյուղ։

## Աշխարհագրական դիրք«
Գյուղական բնակավայրը գտնվում է Նովգորոդի մարզի հարավ-արևելքում՝ Դեմյանսկից դեպի արևմուտք։ Գյուղական տարածքի շրջակայքում հոսում են Պոլա, Յավոն, Չերնորուչենկա և Վոլոչյա գետերը։

## Պատմություն
Գյուղական համայնքի կարգավիճակը և սահմանները հաստատված են Նովգորոդի մարզի «Նովգորոդի ադմինիստրատիվ-վարչատարածքային կառուցվածքի մասին» օրենքներով 2005 թվականի նոյեմբերի 11-ից։

2010 թվականի ապրիլի 12-ից բնակավայրի կազմում ընդգրկվել են Վելիկի Զախոդի գյուղական բնակավայրերը (Աննիյու, Վելիկի Զախոդ, Վիսյուչի Բոր, Զարյա, Իգնատիցի, Կամենկա, Կլյոնկա, Կլուկսովո, Կովրի, Կորպովո, Կոստկովո, Կրասնայա, Մասլինո, Միխալյովո, Նաարեզկա, Նովիյ Բրոդ, Նովոյե Սոխնովո, Օխրինո, Պախինո, Պոդնովինկա, Պրիվոլե, Ստարիյ Բրոդ, Տոբոլկա, Խախալի, Խմելի, Ցեմենա, Յամնիկ գյուղերը) և Տարասովսկի գյուղական համայնքները (Նովգորոդի մարզ) (Բերեզնիկ, Բոլդիրի, Բորոկ, Վիսոկուշա, Վյազովնա, Գոլովկովո, Երմակավո, Զաբոլոտե, Իգոժևո, Իկանդովո, Լեոնիխա, Մեգլինո, Պենկովո, Պրիդորոժնայա, Տարասովո գյուղերը)։

Հիմք ընդունելով Ժիրկովսկու գյուղական բնակավայրերի պատգամավորների խորհրդի 2012 թվականի նոյեմբերի 28-ի թիվ 128՝ «Դեմյանի շրջանի  Ժիրկովսկու գյուղական բնակավայրի բնակավայրերի կարգավիճակի վերացման մասին» որոշումը և Նովգորոդի տարածածրջանի Դումայի որոշմամբ 2012 թվականի դեկտեմբերի 26-ի թիվ 407-5ՕԴ «ԴԵմյանի շրջանի բնակավայրի բնակավայրերի կարգավիճակի վերացման մասին», վերացվել է Աննինո գյուղի բնակավայրերի կարգավիճակը, Նոր Լադոմիրի գյուղը՝ բնակավայրերի նշանների կորստի պատճառով։ 2013 թվականի մարտի 1-ի կետ 216-ՕԶ Նովգորոդի մարզի օրենքով, Աննինի և Նովիյե Լադոմիրի գյուղերը  հեռացվեցին Ժիրովսկու բնակավայրերի կազմից։

## Ծանոթագրություններ

Կատեգորիա:Ռուսաստանի բնակավայրեր
My Boy (երգ, Բիլլի Այլիշ)

**«My Boy»** (), ամերիկացի երգչուհի Բիլլի Այլիշի երգը, որը թողարկվել է 2017 թվականի հուլիսի 21-ին՝ որպես նրա Don’t Smile at Me դեբյուտային մինի ալբոմի սինգլ։ Երգը հայտնվել է «Մթնշաղի որսորդները» հեռուստասերիալի երրորդ եթերաշրջանի չորրորդ սերիայում։ TroyBoi-ի կողմից ռեմիքսը «MyBoi» անվամբ թողարկվել է 2018 թվականի մարտի 9-ին։

## Կոմպոզիցիա
«My Boy» երգը ներառում է տեմպի «անսպասելի» փոփոխություն։ Երգն սկսվում է «ջազային, մռայլ և խորհրդավոր մթնոլորտով», սակայն շուտով դառնում է ավելի լավատեսական՝ միաժամանակ պահպանելով նախերգանքի ծանրությունը։

## Հիթ-շքերթներ

## Հավաստագրում

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:2017 երգեր
Կատեգորիա:Բիլլի Այլիշի գրած երգեր
Կատեգորիա:Բիլլի Այլիշի երգեր
Կատեգորիա:Երգեր այբբենական կարգով
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Սկիբո ամրոց

**Սկիբո ամրոց** (, ), շոտլանդական ամրոց, տեղակայված Դորնոխ քաղաքի արևմուտքում, այժմ Շոտլանդիայի մարզ։ Գտնվում է Դորնոխի ֆորդում։ Ամրոցը կառուցված է եղել դեռևս XII դարում, սակայն ժամանակակից շինարարությունը հիմնականում տեղի է ունեցել XIX դարից մինչև XX դարի սկզբին, երբ այնտեղ ապրում էր արդյունաբերող Էնդրյու Կարնեգին։

Ներկա պահին ամրոցում գտնվում է փակ ակումբ՝*Carnegie Club* և հյուրանոց՝ ակումբի աշխատողների համար։ Ամրոցում է տեղի ունեցել երգչուհի Մադոննայի ամուսնությունը, իսկ նրա որդին մկրտվել է մոտակա Դորնոխ քաղաքի տաճարում նույն օրը։

Ամրոցի անունը *Skibo-*ն *Sgìobal* շոտլանդական անվան փոփոխված բառն է, որը իր հերթին նշանակում է հողամաս վառելափայտի համար կամ Սկիտի (Skithi) համար։

## Պատմություն
Սկիբոյի առաջին կանոնադրությունը գրվել է 1211 թվականին։ Իր վաղ պատմությունից ամրոցը համարվում է Քաիթնես եպիսկոպոսների նստավայր։ Սկիբոն մնաց եպիսկոպոսների նստավայր մինչև 1545 թվականը։ 1745 թվականին Ռոբերտ Գրեյը հանձնեց գույքը։ Պատկանելիս է եղել Կարնեգիի ընտանիքին, և մնացել է նրանց հսկողության տակ մինչև 1982 թվականը։
thumb|ձախից|Սկիբո ամրոց
## Ամրոցի հիմքեր
Հիմքեր են ներառում Լուիզա լիճը, որը շատ փոքր արհեստական լիճ է և Շոտլանդիայում ջրի մի քանի մարմիններից մեկը, որոնք հայտնի են որպես լճեր։ Գույքը նշված է Շոտլանդիայում գտնվող պարտեզների և ձևավորված լանդշաֆտների գույքագրում, դրանք տեղակայված են ազգային լանդշաֆտների ցանկում։


## Ծանոթագրություններ

## Արտաքին հղումներ
* The Carnegie Club at Skibo Castle
* Skibo Estate, *Gazetteer for Scotland*

Կատեգորիա:Դղյակներ այբբենական կարգով
Կատեգորիա:Շոտլանդիայի դղյակներ
Դհոտի

մինի|Խասի ժողովրդի ազգային պարողները՝ հագած դհոտիներ և այլ ավանդական հանդերձներ
**Դհոտի**, նաև հայտնի է որպես **պանչե**, **վեստի**, **դհուտի**, **մարդանի**, **չադրա**, **դհոտար**, **պանչեյ**, տղամարդկանց ազգային հագուստ, որը կրում են Հնդկական թերակղզում։ Այն չասեղնագործված կտորի ուղղանկյունաձև հատված է՝ փաթաթված իրանի ու ոտքերի շուրջը և կապված իրանին։ Սովորաբար ունենում է մոտավորապես 4,5 մետր (15 ֆուտ) երկարություն։

## Ծագում
*Dhoti*  բառը ծագել է *dhauti*  բառից  (Սանսկրիտ լեզվով धौती), որը նշանակում է «մաքրել կամ լվանալ»։ Հագուստի համատեքստում դա պարզապես վերաբերում է մաքուր հագուստին, որը հիմնականում կրում էին շրաուտայի զոհաբերության կամ կրոնական արարողությունների ընթացքում։ Դհոտին զարգացել է հնագույն անտրիայից, որն անցկացվում էր ոտքերի միջով, հետևում ծալվում՝ ազատորեն ծածկելով ոտքերը, որից հետո ոտքերի առջևում երկար ծալքեր էին արվում։ Նույն ձևով այն կրում են նաև այսօր։

### Տարածաշրջանային անվանումներ
մինի|Անատարիայով և ուտտարիայով տղամարդու քանդակ, 1-ին դար
[մինի|[Կրիշնայի նման հագնված պարուհի՝ դեղին դհոտիով]]

Հագուստը հայտնի է բազմաթիվ անվանումներով, ինչպիսիք են՝ 

## Սովորույթ և օգտագործում
110px|left|Դիդարգանջ Յակշինը դհոտիով

Դհոտին հաճախ կրում են կաուպինամի վրայից, որը ազդրային փաթաթանի տեսակ է։

Պանչան հաճախ կրում են ջայնիզմ դավանող տղամարդիկ, երբ այցելում են ջայնիզմական տաճար։ Որոշ ջայնիստներ կարծում են, որ չասեղնագործված հագուստը «աղտոտման համար պակաս թափանցելի է», ուստի ծիսական արարողությունների համար ավելի հարմար է, քան այլ հագուստները։ Նրանք նաև վերևից կրում են ազատ, չասեղնագործված հագուստ, որն ավելի կարճ է, քան պանչան։

Այն հարավային Նեպալի Մահդեշ մարզի ազգային հագուստն է, հիմնականում կրում են Մահդեշի, Թարուի ու Մաիթիլինի նեպալցիները։

Կրիշնաիտը, որը հայտնի է իր բնորոշ դրես կոդով, Արևելյան հետևորդներին դրդում է կրել պանչա՝ հաճախ զաֆրանի գույնի կամ սպիտակ կտոր՝ ծալված ավանդական ձևով։ Մահարիշի Մահեշ Յոգին հայտնի էր նրանով, որ կրում էր սպիտակ, մետաքսե դհոտի։

Հնդկաստանում այն տարբերվում է լունգիից՝ նման, բայց ավելի փոքր հագուստ, որը մարդիկ հիմնականում հագնում են տանը, քանի որ այն ավելի ազատ ու հարմարավետ է, քան դհոտին։ Կա նաև ավելի պաշտոնական դհոտի, որը երբեմն կրում են քաղաքական գործիչները։

## Տես նաև
* Քիլթ
* Լոնջի
* Տոգա
* Սարի

## Ծանոթագրություններ

Կատեգորիա:Հնդկական հագուստներ
Կատեգորիա:Հնդկաստանի մշակույթ
Կատեգորիա:Մշակույթ
Փոքրիկ Բոսը 2

**«Փոքրիկ Բոսը 2»** (անգլ. The Boss Baby 2), ամերիկյան լիամետրաժ մուլտֆիլմ, «DreamWorks Animation» ստուդիայի արտադրության, 2017 թվականի «Փոքրիկ Բոսը» մուլտֆիլմի շարունակությունը։ Պրեմիերան տեղի է ունենալու 2021 թվականի մարտի 26-ին։

## Սյուժե
Փոքրիկ Բոսը ուրախ է իր ընտանիքի հետ, երբ հանկարծ նրանց ծնողները թութակ են բերում տուն։ Թութակների և այլ թռչունների հայտնիությունը օրեցօր աճում է։ Փոքրիկ Բոսը հավաքում է իր ընկերներին, որպեսզի փրկի BabyCorp-ը «Թռչունների դավադրությունից»։ Նա լիովին ընկղմվում է աշխատանքի մեջ՝ թռչունների համար թակարդներ պատրաստելով։ Նրա եղբայր Թիմը փորձում է բացատրել, որ դա ճիշտ չէ, սակայն Փոքրիկ Բոսը չի ցանկանում նրան լսել։ Բոսը բոլոր թռչուններին պատերազմ է հայտարարում։ Թռչունները առևանգում են նրան և հանձնում են իրենց տիրուհի՝ կոմսուհի Մարլիսային։ Թիմը օգնության է կանչում Սթեյսիին և այլ երեխաներին, որպեսզի փրկի եղբորը։ Նրանց օգնում է խորհրդավոր դեռահաս Մարկը, ով տեղյակ է BabyCorp-ի գաղտնիքից և միասին նրանք կգնան կոմսուհի Մարլիսայի դեմ՝ խափանելով նրա չար ծրագրերը։

## Դերերում
* Ալեք Բոլդուին՝ Փոքրիկ Բոս
* Մայրիկ
* Ֆրենսիս
* Հայրիկ
* Սթեյսի
* Թիմ
* Մարկ
* Եռյակ
* Թիմը հասուն տարիքում, պատմող
* կոմսուհի Մարլիսա

## Ծանոթագրություններ

## Արտաքին հղումներ
* 

Կատեգորիա:2020-ականների անգլերեն ֆիլմեր
Կատեգորիա:2021 մուլտֆիլմեր
Կատեգորիա:2021 ֆիլմեր
Կատեգորիա:Universal Pictures ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Մուլտֆիլմեր երեխաների մասին
Կատեգորիա:Ամերիկյան բադի մուվի կինոկատակերգություններ
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ֆիլմեր, որոնց գործողությունները տեղի են ունենում 2010-ականներին
Կատեգորիա:Ամերիկյան սիքվել ֆիլմեր
Կատեգորիա:3D մուլտֆիլմեր
Կատեգորիա:4DX ֆիլմեր
Գաղատ եպիսկոպոս

**Գաղատ եպիսկոպոս** (), հայ հոգևորական, Սյունիքի 5-րդ եպիսկոպոս (466-483)։

## Կենսագրություն
Գաղատ եպիսկոպոսը 466 թվականին Սյունիքի եպիսկոպոս է ձեռնադրվել, հաջորդելով՝ Նուն եպիսկոպոսին (458-466)։ Նրան հաջորդել է Մուշե եպիսկոպոսը (483-519)։

## Ծանոթագրություններ

Կատեգորիա:Սյունիքի եպիսկոպոսներ
Կատեգորիա:5-րդ դարի հայ եպիսկոպոսներ
Սիրելիս (ֆիլմ, 1991)

**«Սիրելիս»** (, բառացի՝ Զոհ), ռեժիսոր Դիպակ Բահրիի հնդկական մելոդրաման հինդի լեզվով։ Վարձույթի է հանվել 1991 թվականի մայիսի 31-ին։ Դերասանուհի Այեշա Ջուլկայի դեբյուտային աշխատանքն է։ Ֆիլմը չափավոր հաջողություններ ունեցավ վարձույթում։

## Սյուժե
Մաան Սինգհը (Բհարատ Կապուր) և Պրիտհվի Սինգհը (Սունիլ Դատ) դատարանում վիճարկում են հողատարածք ունենալու իրավունքը։ Պրիտհվին հաղթում է դատական գործընթացը, իսկ Մաանը վարձում է հանցագործ Պաննա Սինգհին՝ հանձնարարելով սպանել Պրիտհվիին և նրա ընտանիքի բոլոր անդամներին։ Պաննային հաջողվում է լեզու գտնել ընտանիքի համարյա բոլոր անդամների հետ, բայց Պրիտհվին ողջ է մնում և երդվում վրեժ լուծել իր թշնամուց։ Նա նույն կերպ է վարվում՝ հարձակվելով վերջինիս ընտանիքի վրա։ Նրա կազմակերպած մարտից հետո նրա լավ ընկեր Սուրաջ Սիգհը (Կաբիր Բեդի) և Մաան Սինգհի եղբայրը որոշում են դատի տալ նրան, ինչը ոչնչացնում է նրանց ընկերությունը։ Պրիտհվին փախչում է պահակներից և բռնում է Պաննա Սինգհի խմբին, որից հետո նրանց և իր ընտանիքի ողջ մնացած անդամների՝ Չանդա դստեր, Կաակի աղախնի և Խիմմաթ որդու հետ թաքնվում է անտառում։

Տարիներ անց Սուրաջ Սինգհի որդի Ակաշը (Սալման Խան) հանդիպում է Չանդային (Այիշա Ջուլկա) և սիրահարվում նրան։ Նրանք դեռ չգիտեն, որ իրենց հայրերը ոխերիմ թշնամիներ են, և ինչ դժվարություններ են սպասվում իրենց։

## Դերերում
* Սալման Խան - *Ակաշ Սինգհ
* Այեշա Ջուլկա - *Չանդա Սինգհ
* Գուլշան Գրովեր - *Հիմմատ Սինգհ
* Կաբիր Բեդի - *տեսուչ Սուրաջ, Ակաշի հայրը
* Սունիլ Դատտ - *Պրիտհվի Սինգհ, <small>Չանդայի հայրը</small>
* Ռոխինի Խատտանգադի - *Կաակի, Հիմմատի մայրը
* Բխառար Կապուր - *Մաան Սինգհ
* Գոգա Կալպուր - *հանցագործ Պաննա Սինգհ
* Կունիկա - *Գայատրի Սինգհ, <small>Պրիտհվի Սինգհի կինը</small>
* Սուդհա Չանդրան - *Պրիտհվի Սինգհի քույրը
* Ռաջեշ Պուրի - *տեսուչ Չատուրվեդի
* Քամալ Դիպ - *ժյուրի
* Ռամեշ Գոել - *Մաանի և Պաննայի միջնորդը
* Սուբբիրաջ - *փաստաբան Գուպտաջի
* Ռաջիտ - ''երգիչ

## Սաունդթրեք

## Ծանոթագրություններ

Կատեգորիա:1990-ականների հինդի ֆիլմեր
Կատեգորիա:1991 ֆիլմեր
Կատեգորիա:Հինդի լեզվով ֆիլմեր
Կատեգորիա:Հնդկական մելոդրամա ֆիլմեր
Կատեգորիա:Հնդկական ֆիլմեր
Քելլի Գեյլ

**Քելլի Գեյլ** (, ), հնդկաավստրալական ծագմամբ շվեդ մոդել։ Ապրում է Նյու Յորքում։

## Կենսագրություն
Մոդելի մայրը՝ Գիտան, հնդկուհի է, ով ծնվել է Հնդկաստանի Պումա քաղաքում, հայրը ֆուտբոլիստ է՝ Ավստրալիայի Տատուրա քաղաքից։ Քելլին ծնվել է 1995 թվականին Գյոթեբորգ քաղաքում, վաղ տարիքից զբաղվել է սպորտով, խաղացել է ֆուտբոլ և թենիս, դպրոցական կրթություն ստացել է *Göteborgs Högre Samskola* մասնավոր դպրոցում։

13 տարեկան հասակում նրան Գյոթեբորգի սրճարաններից մեկում նկատում է մոդելային գործակալ։ Ի սկզբանե ծնողները դեմ են եղել Քելլիի մոդելային բիզնեսում մասնակցությանը, սակայն հետո զիջել են իրենց դիրքերը։

Առաջինը, մոդելին հաջողություն է բերել H&M ընկերության հետ պայմանագիրը։ Մոդելի համար մեծ բեմերի վրա առաջին ելույթը եղել է Chanel-ի 2012 թվականի ցուցադրության ժամանակ։ 2013 թվականին առաջին անգամ հրավիրվել է Victoria’s Secret Fashion Show-ի տարեվերջյան ցուցադրությանը մասնակցելու։

Տարբեր ժամանակահատվածներում Քելլի Գեյլը մասնակցություն է ունեցել՝ Azzedine Alaia, Chanel, Monique Lhuillier, Tommy Hilfiger, Band of Outsiders, Narciso Rodriguez, Vivienne Tam, Ralph Lauren, Christopher Kane, Reem Acra, Tom Ford, Jean Paul Gaultier, John Galliano, Academy of Arts, Diane von Fürstenberg, Nanette Lepore, L’Wren Scott, Thomas Tait, Houghton, Rag & Bone և Victoria's Secret ցուցադրություններում։

2016 թվականի սեպտեմբերին, Քելլին հայտնվել է Playboy ամսագրի շապիկին։ 2013, 2014 և 2016 թվականներին հրավիրվել է «Victoria's Secret» ընկերության տարեվերջյան ցուցադրություններին։

Վարում է առողջ ապրելակերպ, ուշադրություն դարձնելով ճիշտ սնմանը։ Զբաղվում է սպորտով, մասնավորապես՝ քայլքով, վազքով, բռնցքամարտով և յոգայով։

## Ծանոթագրություններ

## Արտաքին հղումներ
* Անձնական էջեր Fashion Model Directory կայքում
* Պրոֆայլ models.com կայքում
* https://www.instagram.com/kellybellyboom/Instagram

Կատեգորիա:Ֆոտոմոդելներ
Կատեգորիա:Շվեդ մոդելներ
Մուշե եպիսկոպոս

**Մուշե եպիսկոպոս** (, ), հայ հոգևորական, Սյունիքի 6-րդ եպիսկոպոս (483-519)։

## Կենսագրություն
Մուշե եպիսկոպոսը 483 թվականին Սյունիքի եպիսկոպոս է ձեռնադրվել, հաջորդելով՝ Գաղատ եպիսկոպոսին (466-483)։ Մուշե եպիսկոպոսը, Բաբկեն Ա Ոթմսեցի կաթողիկոսի ժամանակակիցն է։ Հյուրընկալել է Ղազար Փարպեցուն։ 506 թվականին մասնակցել է Դվինի եկեղեցական ժողովին։ Նրան հաջորդել է Երիցակ եպիսկոպոսը (519-520)։

## Ծանոթագրություններ

Կատեգորիա:Սյունիքի եպիսկոպոսներ
Կատեգորիա:5-րդ դարի հայ եպիսկոպոսներ
Կատեգորիա:6-րդ դարի հայ եպիսկոպոսներ
Երիցակ եպիսկոպոս

**Երիցակ եպիսկոպոս** (), հայ հոգևորական, Սյունիքի 7-րդ եպիսկոպոս (519-520)։

## Կենսագրություն
Երիցակ եպիսկոպոսը եղել է Գյուտ Գողթնեցու աշակերտը։ Մինչ եպիսկոպոս դառնալը, որպես ճգնավոր գտնվում էր Երիցավանքում։ 519 թվականին Մուշե Ա Այլաբերցի կաթողիկոսի կողմից Սյունիքի եպիսկոպոս է ձեռնադրել, հաջորդելով՝ Մուշե եպիսկոպոսին (483-519)։ Կառուցել է Նոր Երուսաղեմ եկեղեցին։ Նրան հաջորդել է Մակար եպիսկոպոսը (520-547)։

## Ծանոթագրություններ

Կատեգորիա:Սյունիքի եպիսկոպոսներ
Կատեգորիա:6-րդ դարի հայ եպիսկոպոսներ
Դրախտի դարպասը

**«Դրախտի դարպասը»**, Արցախյան առաջին պատերազմին նվիրված խաղարկային լիամետրաժ ֆիլմ, որը կինոռեժիսոր Ջիվան Ավետիսյանը նկարահանել է 2018 թվականին։

Ֆիլմն արտադրվել է Հայաստանի, Լիտվայի, Գերմանիայի, Բուլղարիայի, Չեխիայի, Իտալիայի և ԱՄՆ-ի հետ համատեղ։ «Դրախտի դարպասը» ֆիլմի հայատանյան պրեմիերան կայացել է 2019 թ. հոկտեմբերի 17-ին՝ Երևանում, հոկտեմբերի 19-ին՝ Ստեփանակերտում։ 2022 թ. հոկտեմբերի 21-ին ցուցադրվել է ԱՄՆ֊ում։

## Սյուժե
50-ամյա գերմանացի լրագրող Ռոբերտ Ստերնվալը 2016 թվականին վերադառնում է Արցախ՝ լուսաբանելու քսաներկու տարվա ընդմիջումից հետո վերսկսված պատերազմը։ Լրագրողական հետաքննության ընթացքում նա ծանոթանում է 35-ամյա երիտասարդ օպերային երգչուհի Սոֆիա Մարտիի հետ։ Ռոբերտի և Սոֆիայի հաճախակի հանդիպումները արթնացնում են փոխադարձ սիրո զգացմունք, սակայն պարզվում է, որ Սոֆիան անհայտ կորած ֆոտոլրագրող Էդգար Մարտիրոսյանի աղջիկն է, ում 1992 թվականին՝ Թալիշի անկման օրը, Ռոբերտը թողել է գյուղում՝ գերեվարության մեջ, ապա՝ յուրացրել նրա՝ մարտի դաշտում արված լուսանկարները... և դրանց շնորհիվ հանրահայտ դարել։

## Դերերում
* Ռիխարդ Զամել (Գերմանիա)
* Տատյանա Սպիվակովա (Ֆրանսիա)
* Սոս Ջանիբեկյան (Հայաստան)
* Նաիրա Զաքարյան (ԱՄՆ)
* Լեոնարդաս Պոբեդոնոսցևաս (Լիտվա)
* Նինա Կրոնջագեր (Գերմանիա) 
* Բենեդիկտ Ֆրեյթագ (Շվեյցարիա)

## Ստեղծագործական կազմ
* Ռեժիսոր՝ Ջիվան Ավետիսյան
* Սցենարիստ՝ Արտավազդ Եղիազարյան
* Սցենարի համահեղինակ՝ Մկո Մալխասյան
* Պրոդյուսերներ՝ Մասիս Բաղդասարյան, Կեստուտիս Դրազդաուսկաս
* Գործադիր պրոդյուսեր՝ Ադրինե Միրզայան
* Վերահսկող պրոդյուսերներ՝ Արթուր Չալեկյան, Գարո Մադենլյան
* Համապրոդյուսերներ՝ Մարկո Գիլլես, Անգելիկա Շոուլեր
* Ասոցիատիվ պրոդյուսերներ՝ Շուշանիկ Միրզախանյան, Վահե Գաբրաշ, Պետեր Բաղդասարյան, Ռոբերտ Հոֆերեր, Ֆիլիպ Էգգեր, Օրիետտա Տրեվիսանատո
* Հետարտադրական փուլի պրոդյուսերներ՝ Թեոդորա Անդրեցուդի, Դանիել Դելչունկով, Մարտին Ռայման, Սթիվ Ռևերանդ
* Գծային պրոդյուսեր՝ Նարինե Ոսկանյան
* Կոմպոզիտոր՝ Միշել Ջոսիա
* Բեմադրող օպերատոր՝ Ռիտիս Կուրկուլիս
* Բեմադրող նկարիչներ՝ Սևակն Բաղդասարյան, Յուրգիտա Գերդվիլայտե

## Ծանոթագրություններ

## Արտաքին հղումներ
* Դրախտի դարպասը Հայաստանի ազգային կինոկենտրոնում
* «Դրախտի դարպասը»՝ լավագույն խաղարկային ֆիլմ
* Կինոյի տանը կցուցադրվի մոսկովյան միջազգային կինոփառատոնից հանված «Դրախտի դարպասը» ֆիլմը
* Instagram
* Facebook

Կատեգորիա:2019 ֆիլմեր
Կատեգորիա:Ջիվան Ավետիսյանի ֆիլմեր
Գյուտ Գողթնեցի

**Գյուտ Գողթնեցի** (Նաև՝ **Վասակ Գողթնեցի**, ), հայ հոգևորական, Գյուտա վանքի վանահայր, Գողթն գավառի Շաբաթ իշխանի որդին, Շապուհի եղբայրը, Գողթնեցիների նախարարական տոհմից։

## Կենսագրություն
Գյուտ Գողթնեցին մինչ հոգևորական դառնալը կոչվում էր Վասակ։ Նրա պապը՝ Գյուտը 5-րդ դարի սկզբում օժանդակել էր Մեսրոպ Մաշտոցին քարոզության ժամանակ։ Հոր՝ Շաբաթ իշխանի մահից հետո նրա երկու որդիները՝ Վասակը և Շապուհը տոհմական ժառանգության և հատկապես Որդուատ գյուղի համար պատերազմ են սկսում։ Պատերազմի ժամանակ Վասակը մահացու վիրավորում է Շապուհին, բայց զղջում է իր արածի համար ու ուխտում է ճգնավոր դառնալ, եթե եղբայրն առողջանա։ Շապուհն ապաքինվում է, իսկ Վասակը քաշվում է Բաղքի լեռները և իրեն նվիրում ճգնավորության։ 3 և կես տարի անց նա հեռանում է Երասխի ափին գտնվող Քարավազ կոչված վայրը և քարանձավներից մեկում ճգնում։ Ճգնելու շրջանում էլ սկսում է կոչվել Գյուտ։ Շուրջ տասը տարի անց այս վայրերում է հայտնվում մի թագավորազն՝ հետապնդելով մի եղջերվի։ Տեսնելով, թե Գյուտն ինչպես է արջի թաթը խնամում, և ազդվելով մենակյացի սրբությունից՝ թագավորազն իշխանավորը մկրտվում է՝ վերցնելով Քրիստոսասեր անունը։ Վերջինս, անհրաժեշտ դրամ բերելով, Գյուտի հետ մեկտեղ վանք է կառուցում, որը շատ չանցած՝ ավերվում է արքայազնի հոր կողմից, իսկ ճգնավորները փրկվում են՝ մինչ այդ վանքից հեռացած լինելով։ Այս իրադարձություններից հետո արքայազնի հայրը ծանր հիվանդանում է և որդու խորհրդով՝ բուժվելու համար վերականգնում է Քարավազի վանքը (Գյուտա վանք), ուր հավաքվում են 500-ի չափ ճգնավորներ, որոնցից 200-ը հաստատվում են վանքում, իսկ 300-ը՝ շրջակա քարայրներում։ Հետագա հարձակումներից մեկի ժամանակ նահատակվում են 84-ամյա Գյուտը և Քրիստոսասերը, որոնցից առաջինը թաղվում է եկեղեցու գավթում, իսկ երկրորդը՝ եկեղեցում։ Գյուտի աշակերտներից էր Սյունիքի Երիցակ եպիսկոպոսը, որին օգնել էր կառուցել Նոր Երուսաղեմ եկեղեցին։

## Ծանոթագրություններ

Կատեգորիա:Գողթնեցիներ
Կատեգորիա:Միջնադարյան հայ հոգևորականներ
Մակար եպիսկոպոս

**Մակար եպիսկոպոս** (), հայ հոգևորական, Սյունիքի 8-րդ եպիսկոպոս (520-548)։

## Կենսագրություն
Մակար եպիսկոպոսը 520 թվականին Սյունիքի եպիսկոպոս է ձեռնադրվել, հաջորդելով՝ Երիցակ եպիսկոպոսին (519-520)։ Նրան հաջորդել է Պետրոս Սյունեցի եպիսկոպոսը (548-558)։

## Ծանոթագրություններ

Կատեգորիա:Սյունիքի եպիսկոպոսներ
Կատեգորիա:6-րդ դարի հայ եպիսկոպոսներ